Predkladacia  správa

	Dňa 19. 12. 2001 sa uskutočnilo na základe predchádzajúcich záverov rokovania Konfederácie odborových zväzov Slovenskej republiky a vlády Slovenskej republiky, ich ďalšie spoločné rokovanie, ktoré sa venovalo otázkam platov zamestnancov v rozpočtovej a príspevkovej sfére. Cieľom rokovania bolo nájsť finančný priestor na vyplatenie mimoriadnych odmien vrátane odvodov na poistné do zdravotných poisťovní, Sociálnej poisťovne a príspevku do Národného úradu práce pre zamestnancov rozpočtových a príspevkových organizácií, ktorý by bol krytý zo štátneho rozpočtu roku 2001. Touto úlohou bola poverená ministerka financií Slovenskej republiky.

	Na základe predbežných výsledkov plnenia štátneho rozpočtu SR za rok 2001 sa vytvoril určitý finančný priestor na riešenie požiadavky Konfederácie odborových zväzov Slovenskej republiky, ktorý Ministerstvo financií Slovenskej republiky predkladá vláde Slovenskej republiky na rozhodnutie v 2 alternatívach.